Wynmakers van die jaar word bekroon | Netwerk24
Wynmakers van die jaar word bekroon
Deur Versnit-Redaksie 04 Desember 2019 05:00
Die wenners van die jaarlikse Diners Club Wynmaker en Jong Wynmaker van die Jaar is twee naweke gelede aangewys.
Daniel Keulder (Nitida Wines) en Herman du Preez (Stellenrust Wines) is onderskeidelik as die wynmaker en jong wynmaker aangewys tydens ’n dinee by die La Residence Hotel in Franschhoek.
Vanjaar se kategorieë vir die pryse was pinot noir vir die wynmaker en witwyn vir die jong wynmaker.
Herman du Preez van Stellenrust (links) en Daniel Keulder van Nitida is onlangs onderskeidelik aangewys as vanjaar se Diners Club Jong Wynmaker van die Jaar en Wynmaker van die Jaar. Foto: Verskaf
Nadat die inskrywings ontvang is, is vyf wynmakers in elke kategorie gekortlys vir die prys.
Keulder se Nitida Pinot Noir 2017 en Du Preez se The Apprentice White Cinsault 2018 het albei die beoordelaars beïndruk.
Buiten vir die titel wat hulle kry, ontvang Keulder ook R50 000 en Du Preez R25 000 én ’n reis na ’n wynproduserende bestemming.
Vanjaar se beoordelaars was Nigel Greening (internasionale beoordelaar), Carrie Adams, Debi van Flymen, Michael Crossley, Nomonde Kubheka en Gregory Mutambe.
Meer oor: Wyn | Versnit
Proe Nieu-Seeland in Diemersdal-wyn
Van wyn tot kuns en selfs motors opgeveil
’n Eerste dubbelgoue Veritas-medalje vir US